সেই রেললাইনের ধারে মেঠোপথটার পারে দাঁড়িয়ে
'সেই রেললাইনের ধারে মেঠোপথটার পারে দাঁড়িয়ে' ১৯৮৫ সালে প্রকাশিত বাংলা ভাষায় রচিত একটি দেশাত্মবোধক সঙ্গীত। বাংলাদেশ টেলিভিশনের বিশেষ অনুষ্ঠানের জন্য প্রস্তুতকৃত এই সঙ্গীত বা গানের গীতিকার মোহাম্মদ রফিকউজ্জামান। আহমেদ ইমতিয়াজ বুলবুলের সুর ও সঙ্গীত পরিচালনায় এই গানে কন্ঠে দেন সাবিনা ইয়াসমিন। ১৯৭১ সালে বাংলাদেশের স্বাধীনতা যুদ্ধে যাওয়া সন্তানের জন্য প্রতীক্ষারত এক মায়ের আকুতি এই গানের মূল উপজীব্য।